"4.11 Tsa botshelo jwa moswi Tsa botshelo jwa moswi ke tshedimosetso e e feletseng fela e le khutshwane ka ga botshelo jwa yo o tlhokafetseng. Fa o kwala tsa botshelo jwa moswi, tlhokomela dintlha tse di latelang: • Neelana ka tshedimosetso e ntsi ka moo o ka kgonang ka teng fela e nne maleba. • Tlhagisa tshedimosetso e e tletseng ka dintlha tse di latelang: • Leina le sefane sa moswi; • Batsadi; • Lefelo le letlha la matsalo; • Letlha le a tlhokafetseng ka lona • Boemo jwa tsalo; • Sebakwa sa loso. • Dithutego le diphitlhelelo; • Tsa tiro (fa a ne a dira) • Seabe mo setšhabeng (fa go tlhokega) • Kemo ya nyalo (fa a nyetswe) le • Mafoko a go robatsa moswi ka kagiso. • Leboko la thoriso la kgotla/la kgoro/lotso lwa moswi (fa le tlhokega) 4.12.1 Sekao sa tsa botshelo jwa moswi Tsa botshelo jwa moswi mme Kaatlega Maria Masea Moswi Kaatlega Maria Masea e ne e le morwadie Matlhokwa Masea- le Moagi Masea. O belegwe ka 23 Ferikgong 1938 kwa motseng wa Nkaikela, e le gofejane ya bana ba le lesome. O simolotse dithuto tsa gagwe kwa sekolong se se potlana sa kwa Bodibe, a ya go di tsweletsa kwa sekolong sego- lo sa Maruatona. A tsenela dithuto tsa borutabana kwa Yunibesithing ya Bokone Bophirima. O simolotse tiro ya borutabana ka ngwaga wa 1963, a ruta kwa sekolong se se potlana sa Thuto Mmelegi mo Boi- khutso. O ne a rola tiro ka ngwaga wa 1998. O ne a segofaditswe ka bana ba le babedi, mosimane le mosetsana.O tlogela bana ba le babedi le ditlogolo di le tlhano, ditlogolwana di le nne. ROBALA KA KAGISO NONYANE YA GAE! KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO 33 | SETSWANA"